CELEX: C2006/237/32
Language: hu
Date: 2006-09-30 00:00:00
Title: F-85/06. sz. ügy: 2006. július 28-án benyújtott kereset – Gerardo Bellantone kontra az Európai Számvevőszék

30.9.2006   
            
            
               HU
            
            
               Az Európai Unió Hivatalos Lapja
            
            
               C 237/18
            
         2006. július 28-án benyújtott kereset – Gerardo Bellantone kontra az Európai Számvevőszék
   (F-85/06. sz. ügy)
   (2006/C 237/32)
   Az eljárás nyelve: francia
   Felek
   
      Felperes: Gerardo Bellantone (Luxembourg, Luxemburg) (képviselők: T. Bontinck és J. Feld ügyvédek)
   
      Alperes: az Európai Számvevőszék
   Kereseti kérelmek
   
               —
            
            
               A Közszolgálati Törvényszék semmisítse meg az Európai Számvevőszék főtitkárának a felperes kiegészítő felmondási időt helyettesítő maradványösszeg, távozási támogatás és napidíj fizetése végett benyújtott panaszát elutasító 2006. március 30-i határozatát;
            
         
               —
            
            
               a Közszolgálati Törvényszék kötelezze az alperest a következő összegek megfizetésére: i) kiegészítő felmondási idő címén 20 751,45 euró, ii) 39 247,74 euró, amely a felperesnek járhatott volna, mint távozási támogatás, iii) 8 467,02 euró napidíj címén;
            
         
               —
            
            
               a Közszolgálati Törvényszék kötelezze az alperest a kifizetésig esedékessé váló késedelmi kamat megfizetésére;
            
         
               —
            
            
               a Közszolgálati Törvényszék rendelje el a megtámadott határozatban foglalt kijelentések kijavítását az alperes általi esetleges elbocsátással való fenyegetésre vonatkozó bármiféle felperesi kijelentés hiánya tekintetében;
            
         
               —
            
            
               a Közszolgálati Törvényszék az alperest kötelezze a költségek viselésére.
            
         Jogalapok és fontosabb érvek
   A felperest, aki korábban az Európai Számvevőszék A*8 besorolási fokozatú ideiglenes alkalmazottja volt, az Európai Számvevőszék A*5 besorolási fokozatú tisztviselőnek nevezte ki, megkérdezése nélkül.
   Keresetében a felperes előadja, hogy az alperes magatartása szerződésszegésnek és szerződésen kívüli jogsértésnek minősül. A felperes a Számvevőszék helyes hivatali magatartásról szóló szabályzatának, a személyzeti szabályzat 25. cikkének, valamint a gondos ügyintézésre, a jogos bizalom védelmére és a szerzett jogok védelmére vonatkozó közszolgálati jogi alapelveknek a megsértésére hivatkozik.